Ungari maavallutamine langeb just kok­ku Euroopa rahvusriikide väljakujunemise ajaga ja Ungari ajalugu Euroopas selle kul­tuuri neljanda järguga. Sel ajajärgul on õigupoolest kolm tähtsamat momenti: risti­sõjad, renessanss ja valgustusajale järgnev kapitalism. Esimene tegi Euroopa kultuuri  keskpunktiks Vahemere, teine Ameerika avastamise kaudu Atlandi ookeani ja Lää­ne, kolmas aga Euroopast lähtuva kapita­lismi läbi kogu maailma. Ristisõjad ühen­dasid feodaalse Euroopa rahvaid veel ühi­ses kultuuriteadvuses, Ameerika avastamine ja reformatsioon aga lahutasid selle ter­viku, hävitades keskaegse feodaalse riigi­korra. Rünnates feodaalset katoliku kiri­kut, aitas protestantism rahvuslike keelte rõhutamisega kaasa Euroopa kultuuriterviku lõplikuks killunemiseks.